stanford-oval/wikipedia huggingface dataset:
กล้วยบัวสีชมพู

| กล้วยบัวสีชมพู |
| --- | --- |


การจำแนกชั้นทางวิทยาศาสตร์
อาณาจักร:: พืช (Plantae)
หมวด:: Magnoliophyta
ชั้น:: Liliopsida
อันดับ:: Zingiberales
วงศ์:: Musaceae
สกุล:: Musa
สปีชีส์:: Musa ornata
ชื่อทวินาม
Musa ornata Roxb

กล้วยบัวสีชมพู (อังกฤษ: Flowering banana; ชื่อวิทยาศาสตร์: Musa ornata Roxb.)เป็นไม้ล้มลุก มีเหง้าใต้ดินสั้น ๆ ลำต้นแตกเป็นกอ ลำต้นเทียม ประกอบด้วยกาบใบสูง 1.5-3 เมตร เส้นผ่าศูนย์กลางประมาณ 10 - 15 ซม. ลักษณะการแตกหน่อจะชิดต้นแม่หากอยู่กลางแจ้งต้นจะเตี้ย หากอยู่ในที่รำไรลำต้นจะสูง ใบเดี่ยว รูปขอบขนาน ปลายแหลม แผ่นใบตั้ง สีเขียวเข้ม ด้านล่างใบมีนวล ก้านใบสีเขียวอ่อน ดอกออกเป็นช่อที่ปลายยอด เรียกว่า ปลี สีชมพูอมม่วง มีใบประดับขนาดใหญ่รูปไข่ เมื่อดอกบานจะแผ่กางแล้วม้วนลง ผลมีรูปรีแกมขอบขนาน ผลสุกมีสีเหลือง แต่ละหวีมี 1 แถว เรียงไม่เป็นระเบียบ
ขยายพันธุ์ด้วยการแยกหน่อ ขึ้นได้ดีทั่วไป ต้องการแสงแดดจัดและเป็นพืชที่ต้องการน้ำมาก หากขาดน้ำจะทำให้ใบไหม้
กล่องดนตรี

กลไกภายในกล่องดนตรี
กล่องดนตรี (อังกฤษ: music box) เป็นเครื่องดนตรีเล่นอัตโนมัติชนิดหนึ่ง
ซึ่งมีลักษณะเป็นกล่องไม้ ด้านในมีกลไกเป็นทรงกระบอกหรือจานโลหะที่มีปุ่มเล็กๆ ยื่นออกมาจำนวนมาก
เรียงตามจังหวะกับระดับโน้ตดนตรี และมีเข็มโลหะขนาดต่างๆ ซึ่งเป็นตัวกำเนิดเสียง
ติดตั้งเรียงตัวขวางทางหมุนของปุ่มโลหะเหล่านั้น

เดอะบลูดานูบ (0:58)
เพลงเดอะบลูดานูบ จากกล่องดนตรีชนิดจานโลหะ ยี่ห้อ Polyphon จากยุค ค.ศ. 1890
เมื่อผู้ใช้ไขลานของกล่อง ทรงกระบอกหรือจานโลหะนั้นจะหมุน
ทำให้ปุ่มโลหะเคลื่อนเข้ากระทบและดีดเข็มโลหะที่ติดตั้งไว้ เกิดเป็นเสียงดนตรี
กล่องดนตรีที่ซับซ้อนขึ้น อาจจะมีทรงกระบอกหรือจานโลหะหลายชิ้น
หรืออาจจะมีการติดตั้งกระดิ่งหรือกลองขนาดเล็กเพิ่มเติมอยู่ภายในด้วย
กลุ่มบ้านยูเอฟโอแห่งซานจือ

| บ้านยูเอฟโอซานจือ |
| --- | --- |
三芝飛碟屋


ข้อมูลทั่วไป
สถานะ: ถูกรื้อถอน
ประเภท: รีสอร์ต
สถาปัตยกรรม: เลียนแบบยูเอฟโอ
ที่ตั้ง: เขตซานจือ นครซินเป่ย์ ประเทศไต้หวัน
ลงเสาเข็ม: 1978
รื้อถอน: 2010
บ้านยูเอฟโอแห่งซานจือ (จีน: 三芝飛碟屋; พินอิน: Sānzhī Fēidiéwū; Sanzhi UFO Houses; บ้างสะกด Sanjhih) หรือ บ้านทรงยานอวกาศแห่งซานจือ (อังกฤษ: Sanjhih pod houses หรือ Sanjhih Pod City) เป็นกลุ่มอาคารรูปทรงคล้ายยานอวกาศที่ถูกร้างและก่อสร้างไม่แล้วเสร็จ ตั้งอยู่ในเขตซานจือ นิวไทเป ประเทศไต้หวัน อาคารเหล่านี้มีลักษณะที่เข้าได้กับบ้านแบบฟิวชูโร ที่ซึ่งสามารถพบได้ในส่วนอื่น ๆ ของไต้หวันเช่นกัน ที่ตั้งของอาคารเหล่านี้เป็นที่ดินของเครือ Hung Kuo Group
ประวัติศาสตร์

บ้านยูเอฟโอเหล่านี้เริ่มสร้างขึ้นในปี 1978 โดยตั้งใจจะใช้เป็นรีสอร์ตในพื้นที่ชายฝั่งทางเหนือที่ติดกับตามซุย โดยทำการตลาดกับเจ้าหน้าที่ของกองทัพอเมริกันที่เดินทางมาท่องเที่ยวจากฐานทัพทั่วเอเชียตะวันออก อย่างไรก็ตาม โครงการนี้ถูกทิ้งร้างในปี 1980 เนื่องจากปัญหาการลงทุน, การเสียชีวิตจากอุบัติเหตุทางถนน และ การเสียชีวิตจากการฆ่าตัวตาย ตลอดการก่อสร้างรีสอร์ตนี้ ว่ากันว่าเป็นอาถรรพณ์จากการตัดครึ่งประติมากรรมรูปมังกรจีนที่ตั้งอยู่ใกล้กับทางเข้าของรีสอร์ต เพื่อขยับขยายทางถนน บ้างว่ากันว่าเป็นอาถรรพณ์จากการที่รีสอร์ตนี้ตั้งอยู่บนพื้นดินที่ในอดีตเป็นที่ฝังศพของทหารชาวดัตช์
อาคารทรงคล้ายยานอวกาศเหล่านี้กลายมาเป็นสถานที่ท่องเที่ยวขนาดย่อม ส่วนหนึ่งจากสถาปัตยกรรมที่โดดเด่น สิ่งปลูกสร้างเหล่านี้กลายมาเป็นส่วนสำคัญของภาพยนตร์, ใช้เป็นสถานที่ถ่ายทำของเอ็มทีวี, จุดถ่ายภาพ และเป็นประเด็นที่เป็นที่พูดคุยบนโลกออนไลน์ ที่ซึ่งอาคารเหล่านี้ถูกเรียกว่าเป็ย เมืองร้าง หรือ "ซากปรักหักพังของอนาคต"
การรื้อถอน

มีการวางแผนจะรื้อถอนสิ่งปลูกสร้างเหล่านี้ในปลายปี 2008 ถึงแม้จะมีความพยายามยื่นคำร้องจากโลกออนไลน์ให้คงอาคารไว้สักหลังเพื่อใช้เป็นอนุสรณ์หรือเป็นพิพิธภัณฑ์ การรื้อถอนเริ่มต้นในวันที่ 29 ธันวาคม 2008 โดยมีแผนจะแปรสภาพพื้นที่ใหม่เป็นโรงแรมและสถานที่ท่องเที่ยว
ในปี 2010 บ้านยูเอฟโอทั้งหมดถูกรื้อถอน และที่ดินอยู่ภายใต้กระบวนการแปรสภาพสู่รีสอร์ตริมชายหาดกับสวนน้ำ
ดูเพิ่ม

บ้านฟิวชูโร
เขตวั่นหลี่ สถานที่ซึ่งมีสถาปัตยกรรมในลักษณะคล้ายคลึงกัน
แหล่งข้อมูลอื่น

Photo set on Flickr
Another photo set on Flickr
Videos of the pod houses
Photo gallery at File Magazine
UFO Houses: The "Ruins of the Future"
25°15′39″N 121°28′40″E﻿ / ﻿25.2609591°N 121.4776754°E﻿ / 25.2609591; 121.4776754
บ้านยูเอฟโอที่ถูกทิ้งร้าง
กลุ่มอาการวาเตอร์

| กลุ่มอาการวาเตอร์ |
| --- | --- |
Newborn with radial atresia of the right arm, is displaying a limb anomaly included in VACTERL Association
บัญชีจำแนกและลิงก์ไปภายนอก
ICD-10: Q87.2
OMIM: 192350
DiseasesDB: 13779
กลุ่มอาการวาเตอร์ หรือ ภาวะพบร่วมแวคเติร์ล (อังกฤษ: VATER/VACTERL syndrome/association) เป็นภาวะพบร่วมอย่างหนึ่งของความผิดปกติแต่กำเนิดซึ่งมิได้เกิดแบบสุ่ม สาเหตุที่ยังคงใช้คำว่าภาวะพบร่วม (association) แทนคำว่ากลุ่มอาการ (syndrome) เนื่องจากแม้ความผิดปกติเหล่านี้จะมีส่วนเชื่อมโยงกันแต่ก็ยังไม่เป็นที่ทราบว่ายีนและชุดของยีนใดเป็นสาเหตุของความผิดปกติเหล่านี้
ลักษณะเฉพาะ

V - Vertebral anomalies (Hypoplastic vertebrae, hemivertebrae, spina bifida)
A - Anal atresia (Anorectal malformation)
C - Cardiovascular anomalies (VSD, ASD TOF)
T - Tracheoesophageal fistula
E - Esophageal atresia
R - Renal anomalies ( Renal dysplasia, renal aplasia, renal ectopia)
L - Limb defects (Absent radius, Polydactyly, syndactyly)
ดูเพิ่ม

Absent radius
แหล่งข้อมูลอื่น

VACTERL Support Group Forums  เก็บถาวร 2010-02-25 ที่ เวย์แบ็กแมชชีน -VACTERL Association Family network
VACTERL Support Group  -VACTERL Connection Forums
VACTERL or VATER Association  -Cincinnati Children's Hospital Medical Center
VATER/VACTRL Association เก็บถาวร 2010-05-28 ที่ เวย์แบ็กแมชชีน - University of Kansas Medical Center page with links to various information and support site
VACTERL Association Support Group เก็บถาวร 2008-04-12 ที่ เวย์แบ็กแมชชีน (UK)
| ด ค กความผิดปกติแต่กำเนิด ·  ความผิดปกติหลายอย่าง (Q87, 759> 7) |
| --- | --- |
Craniofacial:  Acrocephalosyndactylia (Apert syndrome/Pfeiffer syndrome, Saethre-Chotzen syndrome, Carpenter syndrome, Sakati-Nyhan-Tisdale syndrome)   อื่น ๆ: Möbius syndrome Goldenhar syndrome  ไซโคลเปีย 
Short stature:  Aarskog-Scott syndrome  Cockayne syndrome  Cornelia de Lange Syndrome  Dubowitz syndrome  กลุ่มอาการนูแนน  Robinow syndrome  Silver–Russell syndrome  Seckel syndrome  Smith-Lemli-Opitz syndrome-กลุ่มอาการเทอร์เนอร์ 
Limbs:  Adducted thumb syndrome  Holt-Oram syndrome  Klippel-Trénaunay-Weber syndrome  Nail–patella syndrome  Rubinstein-Taybi syndrome  Gastrulation/mesoderm: Caudal regression syndrome ectromelia (Sirenomelia)  ภาวะพบร่วมแวคเติร์ล 
Overgrowth:  กลุ่มอาการเบ็ควิท-ไวเดอมานน์  Sotos syndrome  Weaver syndrome 
Laurence-Moon-Bardet-Biedl:  Bardet–Biedl syndrome  Laurence-Moon syndrome 
Combined/other, known locus:  3 (Zimmerman-Laband syndrome)  4/13 (Fraser syndrome)  8 (Branchio-oto-renal syndrome)  12 (Keutel syndrome, Timothy syndrome)  15 (กลุ่มอาการมาร์แฟน)  19 (Donohue syndrome)
กล้วยเฟอี

| กล้วยเฟอี |
| --- | --- |

กล้วยเฟอีที่ปอกและไม่ปอกเปลือก

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Zingiberales
วงศ์:: Musaceae
สกุล:: Musa
สปีชีส์:: M. × troglodytarum L.

กล้วยเฟอี (อังกฤษ: Fe'i bananas) เป็นกล้วยปลูกในสกุลกล้วย ใช้รับประทานเป็นผลไม้ พบในหมู่เกาะในมหาสมุทรแปซิฟิก โดยเฉพาะเฟรนช์พอลินีเชีย ต้นมียางสีแดงอมม่วงซึ่งใช้ทำสีย้อมและหมึกเขียนหนังสือได้ ผิวมัน เนื้อผลสีส้ม ความกว้างและความยาวของผลใกล้เคียงกัน  เป็นอาหารหลักในบริเวณหมู่เกาะในมหาสมุทรแปซิฟิก  มีเบตาแคโรทีนสูง ชื่อวิทยาศาสตร์คือ Musa × troglodytarum L.
ภาพถ่ายชายชาวตาฮิติแบกกล้วยเมื่อก่อน พ.ศ. 2449
กล้วยไม้ผียูเรเชีย

บทความนี้เกี่ยวกับกล้วยไม้ผีที่มีถิ่นกำเนิดในเขตยูเรเชีย สำหรับกล้วยไม้ผีอเมริกา ดูที่ กล้วยไม้ผี
| กล้วยไม้ผียูเรเชีย |
| --- | --- |

ดอกกล้วยไม้ผียูเรเชีย

ถิ่นที่อยู่อาศัยของกล้วยไม้ชนิดนี้

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
เผ่า:: Gastrodieae
เผ่าย่อย:: Epipogiinae
สกุล:: Epipogium
สปีชีส์::  E.  aphyllum
ชื่อทวินาม
Epipogium aphyllum Sw.

ชื่อพ้อง
 Satyrium epipogium L.
กล้วยไม้ผียูเรเชีย (อังกฤษ: Ghost Orchid; ชื่อวิทยาศาสตร์: Epipogium aphyllum) (ระวังสับสนกับกล้วยไม้ผีอเมริกา) เป็นกล้วยไม้ที่สามารถอยู่ในสภาพแวดล้อมที่ทรหด กล้วยไม้ผียูเรเชียเป็นพืชปรสิตบนเชื้อรา และไม่สามารถสร้างคลอโรฟิลล์ ทำให้สังเคราะห์แสงไม่ได้
กลุ่มอาการเวเบอร์

| กลุ่มอาการเวเบอร์ |
| --- | --- |
ชื่ออื่น: โรคหลอดเลือดสมองที่มิดเบรน,  อัมพาตครึ่งซีกสลับด้านท่อนบน (Superior alternating hemiplegia)

แผนภาพแสดงตำแหน่งที่เกิดการบาดเจ็บในมิดเบรน
สาขาวิชา: ประสาทวิทยา
สาเหตุ: การอุดตันของหลอดเลือดสมองที่เลี้ยงบริเวณนั้น
การรักษา: ตามการรักษาผลของโรคหลอดเลือดสมอง
กลุ่มอาการเวเบอร์ (อังกฤษ: Weber's syndrome) หรือ โรคหลอดเลือดสมองส่วนกลาง (อังกฤษ: midbrain stroke syndrome) หรือ อัมพาตครึ่งซีกท่อนบนสลับด้าน (อังกฤษ: superior alternating hemiplegia) เป็นชนิดหนึ่งของโรคหลอดเลือดสมองที่สร้างความเสียหายที่ส่วนมีเดียลของมิดเบรนที่ซึ่งประกอบด้วยออคูโลมอเตอร์ฟาซิเคิลส์ (oculomotor fascicles) ในซิสเทิร์นระหว่างเพดันเคิล (interpeduncular cisterns) และเพดันเคิลในซีรีบรัม (cerebral peduncle) ส่งผลให้เกิดอาการแสดงคืออัมพาตของมอเตอร์นิวรอนท่อนล่างฝั่งเดียวกันกับร่างกายชนิดอัมพาตของเส้นประสาทออคูโลมอเตอร์ และอัมพาตครึ่งซีกที่ฝั่งตรงข้ามของร่างกาย
สาเหตุส่วนใหญ่เกิดจากการขาดเลือดของมิดเบรนอันเป็นผลจากการอุดตันที่แขนงของหลอดเลือดซีรีบรัมส่วนหลังเป็นส่วนใหญ่ นอกจากนี้อาจมีบางกรณีที่พบการอุดตันที่แขนงทางพารามีเดียนบองหลอดเลือดบาซิลาร์กระจายแบบไบเฟอร์เคต (basilar bifurcation perforating arteries)
ชื่อตั้งตามเซอร์เฮอร์มันน์ เดวิด เวเบอร์แพทย์ชาวลอนดอนผู้เกิดที่เยอรมนี และบันทึกอธิบายอาการนี้ครั้งแรกในปี 1863
ดูเพิ่ม

อัมพาตครึ่งซีกสลับด้านในเด็ก
กลุ่มอาการเมดัลลาด้านลาเทอรอล
กลุ่มอาการพอนส์ด้านลาเทอรอล
กลุ่มอาการเมดัลลาด้านมีเดียล
กลุ่มอาการพอนส์ด้านมีเดียล
แหล่งข้อมูลอื่น

| --- | --- |
การจำแนกโรค: DICD-10: G46.3 ICD-9-CM: 344.89 MeSH: D020526 DiseasesDB: 31247
แม่แบบ:Lesions of spinal cord and brainstem
กล้วยไม้ดิน

| กล้วยไม้ดิน |
| --- | --- |

Spathoglottis plicata

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
วงศ์ย่อย:: Epidendroideae
เผ่า:: Arethuseae
เผ่าย่อย:: Bletiinae
Alliance:: Calanthe
สกุล:: Spathoglottis Blume

สปีชีส์
 Spathoglottis affinis  Spathoglottis kimballiana  Spathoglottis paulineae  Spathoglottis plicata  Spathoglottis pubescens  Spathoglottis vielardtii
กล้วยไม้ดิน (อังกฤษ: Ground orchid,ชื่อวิทยาศาสตร์: Spathoglottis) เป็นสกุลหนึ่งของพืชในวงศ์กล้วยไม้ พืชในสุกลนี้เป็นญาติกับพืชสกุล Acanthephippium, Bletia, Calanthe, และ Phaius
โดยทั่วไปมีถิ่นอาศัยในบอร์เนียว, ประเทศออสเตรเลีย และ หมู่เกาะโซโลมอน
กล้วยไม้ดิน
กล้วยไม้ดิน
กล้วยไม้ดิน
กล้วยไม้ดิน
กล้วยไม้ดิน
กลุ่มยุโรปตะวันตกและอื่น ๆ

กลุ่มยุโรปตะวันตกและอื่น ๆ (อังกฤษ: Western European and Others Group; WEOG) เป็นการแบ่งกลุ่มภูมิภาคอย่างไม่เป็นทางการกลุ่มหนึ่งในสหประชาชาติ โดยทำหน้าที่เป็นกลุ่มลงคะแนนเสียงและที่ประชุมแลกเปลี่ยนความคิดเห็นเจรจา กลุ่มลงคะแนนเสียงภูมิภาคนี้ได้รับการก่อตั้งใน พ.ศ. 2504 เพื่อสนับสนุนการเลือกตั้งในหน่วยงานหลายหน่วยของสหประชาชาติจากกลุ่มภูมิภาค ประเทศสมาชิกเกือบทั้งหมดตั้งอยู่ในยุโรปตะวันตก แต่กลุ่มดังกล่าวไม่ปกติตรงที่ปัจจัยทางภูมิศาสตร์ไม่ใช่ปัจจัยตัดสินเพียงอย่างเดียวว่าประเทศใดบ้างที่อยู่ในกลุ่มนี้ ทวีปยุโรปแบ่งออกเป็นกลุ่มกลุ่มยุโรปตะวันตกและอื่น ๆ และกลุ่มยุโรปตะวันออก นอกจากนั้น กลุ่มนี้ยังประกอบด้วยแคนาดา ออสเตรเลีย และนิวซีแลนด์ ซึ่งมีวัฒนธรรมและการเมืองสืบทอดมาจากรัฐยุโรปตะวันตกแต่ตั้งอยู่ห่างจากกันมาก ทางกลุ่มยังประกอบด้วยผู้สังเกตการณ์ ได้แก่ สหรัฐอเมริกา (ซึ่งไม่สามารถลงคะแนนเสียง แต่สามารถเสนอชื่อให้กับสมัชชาใหญ่แห่งสหประชาชาติได้) และสมาชิกเต็มชั่วคราว ได้แก่ อิสราเอล (บนพื้นฐานของ "การต่ออายุสมาชิกภาพเต็มตัวชั่วคราวอย่างถาวร")
ใน พ.ศ. 2550 กลุ่มประกอบด้วยรัฐสมาชิก 28 ประเทศ และได้รับการอนุมัติอีกครั้งหนึ่งใน พ.ศ. 2553
รัฐสมาชิก > รัฐสมาชิกถาวรในยุโรปตะวันตก

| 0 | 1 | 2 |
| --- | --- | --- |
|   อันดอร์รา   ออสเตรีย   เบลเยียม   ฟินแลนด์   ฝรั่งเศส   เยอรมนี   กรีซ   ไอซ์แลนด์ |   อิตาลี   เดนมาร์ก   ลีชเทินชไตน์   ลักเซมเบิร์ก   มอลตา   โมนาโก   เนเธอร์แลนด์   นอร์เวย์ |   โปรตุเกส   ไอร์แลนด์   ซานมารีโน   สเปน   สวีเดน   สวิตเซอร์แลนด์   บริเตนใหญ่   |
รัฐสมาชิก > รัฐสมาชิกถาวรอื่น

ออสเตรเลีย
แคนาดา
นิวซีแลนด์
รัฐสมาชิก > รัฐสมาชิกมีสิทธิ์ขาดในกลุ่ม บนพื้นฐานของการต่ออายุสสมาชิกภาพเต็มตัวชั่วคราวอย่างถาวร

อิสราเอล: ในเดือนพฤษภาคม พ.ศ. 2543 อิสราเอล ถึงแม้ว่าในแง่ของภูมิศาสตร์แล้วจะเป็นส่วนหนึ่งของกลุ่มเอเชีย แต่ได้รับการขัดขวางโดยกลุ่มประเทศอาหรับ จึงได้ทำให้อิสราเอลกลายเป็นสมาชิกเต็มตัวของกลุ่มยุโรปตะวันตกและอื่น ๆ บนพื้นฐานชั่วคราว (สามารถเปลี่ยนแปลงกลับคืนสภาพได้) ในสำนักงานใหญ่ของกลุ่มยุโรปตะวันตกและกุล่มอื่นในสหรัฐอเมริกา ซึ่งเป็นการเปิดโอกาสให้อิสราเอลสามารถเสนอชื่อประเทศสำหรับการลงคะแนนเสียงเลือกตั้งในหน่วยงานทั้งหลายของสมัชชาใหญ่แห่งสหประชาชาติได้ พ.ศ. 2547 อิสราเอลได้รับการต่ออายุสมาชิกภาพอย่างถาวร (ในสำนักงานใหญ่ของกลุ่มกลุ่มยุโรปตะวันตกและอื่น ๆในสหรัฐ ขณะที่ยังเป็นผู้สังเกตการณ์ในสำนักงานสหประชาชาติในเจนีวา โรม และเวียนนา) 14 มิถุนายน พ.ศ. 2548 แดน กิลเลอร์แมน ได้รับเลือกให้ดำรงตำแหน่งรองประธานสมัชชาใหญ่แห่งสหประชาชาติคนที่ 60 ซึ่งชาวอิสราเอลคนสุดท้ายที่ดำรงตำแหน่งดังกล่าว คือ อุปทูตสหรัฐ อับบา อีบัน ใน พ.ศ. 2495 การสมัครของอิสราเอลได้รับการเสนอโดยกลุ่มกลุ่มยุโรปตะวันตกและอื่น ๆ สหประชาชาติ ในตำแหน่งดังกล่าว กิลเลอร์แมนได้มีบทบาทเป็นศูนย์กลางในการเจรจาระยะแรกของความขัดแย้งอิสราเอล-เลบานอน พ.ศ. 2549
รัฐสมาชิก > รัฐสมาชิกมีสิทธิ์ในกลุ่ม บนพื้นฐานไม่มีสิทธิ์ขาด

ตุรกี ได้เป็นสมาชิกเต็มตัวทั้งกลุ่มกลุ่มยุโรปตะวันตกและอื่น ๆและกลุ่มเอเชีย แต่สำหรับจุดประสงค์ด้านการเลือกตั้งแล้ว ได้รับการพิจารณาว่าเป็นสมาชิกของกลุ่มกลุ่มยุโรปตะวันตกและอื่น ๆ
ผู้สังเกตการณ์

สหรัฐ: สมัครใจเลือกที่จะไม่เข้าเป็นสมาชิกของกลุ่ม และเข้าร่วมการประชุมในฐานะผู้สังเกตการณ์เท่านั้น อย่างไรก็ตาม สหรัฐอเมริกาได้รับการพิจารณาว่าเป็นสมาชิกจากการเสนอชื่อในจุดประสงค์การเลือกตั้งในสมัชชาใหญ่แห่งสหประชาชาติ
ข้อเสนอในการจัดระเบียบกลุ่มใหม่

พ.ศ. 2543 ครบรอบหนึ่งปีการดำรงสมาชิกภาพกลุ่มเอเชียของนาอูรู ทำให้ได้รับการเรียกร้องจากประเทศให้จัดตั้งกลุ่มภูมิภาคโอเชียเนียขึ้น ร่วมไปถึงออสเตรเลียและนิวซีแลนด์ ภายในระบบการเลือกตั้งภูมิภาคสหประชาชาติ
กล้วยไม้ผี

กล้วยไม้ผี (อังกฤษ: Ghost Orchid) เป็นชื่อที่ใช้เรียกกล้วยไม้กาฟากไม่มีใบที่แตกต่างกันอย่างสิ้นเชิงสองชนิด
| กล้วยไม้ผีอเมริกา |
| --- | --- |

สถานะการอนุรักษ์
 ใกล้สูญพันธุ์  (IUCN 2.3)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
สกุล:: Dendrophylax
สปีชีส์:: D.  lindenii
ชื่อทวินาม
Dendrophylax lindenii (Lindl.) Benth. ex Rolfe

ชื่อพ้อง
 Aeranthes lindenii (Lindl.) Rchb.f. in W.G.Walpers  Angraecum lindenii Lindl.  Polyrrhiza lindenii (Lindl.) Cogn.  Polyradicion lindenii (Lindl.) Garay
กล้วยไม้ผีอเมริกา (ชื่อวิทยาศาสตร์: Dendrophylax lindenii)เป็นกล้วยไม้กาฟากบนต้นไม้ใหญ่ที่เพียงแต่เกาะอยู่บนต้นไม้ใหญ่ โดยจะงอกเพียงรากที่มีสีเขียว ซึ่งสามารถสังเคราะห์แสงได้เช่นใบ พืชชนิดนี้จึงไม่ต้องการใบ และจะงอกดอกเมื่อฤดูร้อนมาถึง จึงเป็นที่มาของคำว่ากล้วยไม้ผี เพราะมีดอกงอกออกมาจากที่ที่ไม่มีต้นอยู่เลย
| กล้วยไม้ผียูเรเชีย |
| --- | --- |

ดอกกล้วยไม้ผียูเรเชีย

ถิ่นที่อยู่อาศัยของกล้วยไม้ชนิดนี้

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Asparagales
วงศ์:: Orchidaceae
เผ่า:: Gastrodieae
เผ่าย่อย:: Epipogiinae
สกุล:: Epipogium
สปีชีส์::  E.  aphyllum
ชื่อทวินาม
Epipogium aphyllum Sw.

ชื่อพ้อง
 Satyrium epipogium L.
กล้วยไม้ผียูเรเชีย (ชื่อวิทยาศาสตร์: Epipogium aphyllum)เป็นกล้วยไม้กาฟากบนเส้นใยของรา โดยจะดูดน้ำ และอาหารจากเส้นใยของราที่พยายามจะมาครอบคลุมและย่อยสลายเมล็ด และจะงอกเพียงแต่ดอกเท้านั้นออกมาจากพื้นดิน เช่นเดียวกับกล้วยไม้อเมริกา เนื่องจากกล้วยไม้ชนิดนี้ไม่มีทั้งรากและใบจึงถูกเรียกว่า "กล้วยไม้ผี" เช่นเดียวกับกล้วยไม้ผีอเมริกาเนื่องจากกล้วยไม้ชนิดนี้งอกดอกออกมาจากที่ที่ดูเหมือนจะไม่มีต้นกล้วยไม้อยู่
กรุสมบัติ

ด้ามดาบจากกรุสมบัติสตาฟฟอร์ดเชอร์ที่ได้รับการประกาศว่าเป็นกรุสมบัติ ในเดือนกันยายน 2009
กรุสมบัติ (อังกฤษ: Treasure trove) อาจจะมีความหมายอย่างกว้าง ๆ ว่าเป็นก้อนสมบัติที่รวมทั้งทอง, เงิน, อัญมณี, เงินตรา หรือสิ่งของมีค่าอื่น ๆ ที่ฝังเอาไว้ใต้ดิน หรือ ห้องใต้หลังคา หรือ ห้องใต้ดิน ที่ต่อมามาขุดพบ สมบัติที่อยู่ในข่ายนี้สรุปว่าเป็นสมบัติเก่าแก่ที่เจ้าของเดิมเสียชีวิตไปแล้วและไม่อาจจะหาทายาทได้ แต่กฎหมายเกี่ยวกับสิ่งที่เรียกว่า “กรุสมบัติ” และวิธีปฏิบัติต่อสิ่งที่พบแตกต่างกันไปแล้วแต่ประเทศ และ แล้วแต่ยุคสมัย
นอกจากนั้นก็ยังเป็นคำที่ใช้เป็นคำอุปมาอีกด้วย เช่นงานเขียนที่เป็นการรวบรวมเรื่องต่าง ๆ ก็อาจจะใช้ชื่อคำว่า “กรุสมบัติ” นำหน้าเช่น “กรุสมบัติแห่งวิทยาศาสตร์” นอกจากนั้นก็ยังเป็นที่นิยมกันในการตั้งชื่อวรรณกรรมสำหรับเยาวชนเมื่อต้นถึงกลางคริสต์ศตวรรษที่ 20
ที่มาของคำ

กรุสมบัติแปลตรงตามตัวอักษรว่า “สมบัติที่พบ” คำนี้ในภาษาอังกฤษแผลงมาจากคำว่า “tresor trové” ของภาษาอังกฤษ-ฝรั่งเศส ที่เทียบเท่ากับคำในภาษากฎหมายของภาษาละตินว่า “thesaurus inventus” ในคริสต์ศตวรรษที่ 15 ของอังกฤษคำภาษาอังกฤษ-ฝรั่งเศสได้รับการแปลว่า “treasure found” (สมบัติที่พบ) แต่ตั้งแต่คริสต์ศตวรรษที่ 16 ก็เริ่มมีการพ่วงด้วยคำภาษาฝรั่งเศสว่า “trové” ที่แผลงเป็นภาษาอังกฤษเป็น “trovey”, “trouve” หรือ “trove”
ความหมายอีกความหมายหนึ่งของคำว่า “กรุสมบัติ” เป็นการใช้อย่างเป็นอุปมาที่แปลว่า “สิ่งของที่มีค่าที่พบ” ฉะนั้นก็เท่ากับเป็นแหล่งของมีค่า หรือ ที่เก็บรักษาสิ่งของมีค่า
ประวัติ > กฎหมายโรมัน

ในกฎหมายโรมันกรุสมบัติเรียกว่า “thesaurus” ที่แปลว่าสมบัติ และนิยามโดยนักกฎมายโรมันจูเลียส พอลลัส พรูเดนทิสซิมัสว่าเป็น “vetus quædam depositio pecuniæ, cujus non extat memoria, ut jam dominum non habeat” (ที่บรรจุโบราณของเงินที่ไม่อยู่ในความทรงจำของผู้ใด ซึ่งเท่ากับไม่มีเจ้าของในปัจจุบัน อาร์. ดับเบิลยู. ลีออกความเห็นใน “The Elements of Roman Law” (ฉบับที่ 4 ค.ศ. 1956) ให้ความเห็นว่าคำนิยามนี้เป็นคำนิยามที่ “ไม่เป็นที่น่าพอใจ” เพราะสมบัติมิได้จำกัดอยู่แต่เฉพาะเงินตราเท่านั้น หรือเป็นสิ่งที่ทิ้งโดยเจ้าของ ภายใต้กฎหมายโรมัน ถ้าผู้ใดพบสมบัติในบริเวณที่ดินของตนเอง หรือ บนที่ดินที่เป็นเทวสถาน ผู้พบสมบัติดังว่าก็มีสิทธิที่จะเป็นเจ้าของ แต่ถ้าเป็นสมบัติที่พบโดยบังเอิญ และ โดยมิได้จงใจที่จะหาในที่ดินของผู้พบ กึ่งหนึ่งของสมบัติก็จะเป็นของผู้พบ และอีกกึ่งหนึ่งจะตกไปเป็นของเจ้าของที่ดินที่อาจจะเป็นพระมหาจักรพรรดิ, เจ้าหน้าที่การคลัง, เมือง หรือเจ้าของกิจการอย่างใดอย่างหนึ่ง ตามความเห็นของนักกฎหมายดัตช์ฮูโก โกรเทียส (ค.ศ. 1583–ค.ศ. 1645) กล่าวว่าเมื่อระบบศักดินาแพร่ขยายไปทั่วยุโรป เจ้านายก็ถือกันว่าเป็นเจ้าของที่ดินทั้งหมด สิทธิในการเป็นเจ้าของกรุสมบัติจึงกลายเป็น “jus commune et quasi gentium” (สิทธิสามัญและกึ่งสากล) ในอังกฤษ, เยอรมนี, ฝรั่งเศส, สเปน และ เดนมาร์ก
ประวัติ > กฎหมายจารีตประเพณีของอังกฤษ

เป็นที่กล่าวกันว่าความคิดเกี่ยวกับกรุสมบัติในกฎหมายจารีตประเพณีของอังกฤษมีมาตั้งแต่รัชสมัยของสมเด็จพระเจ้าเอ็ดเวิร์ดผู้สารภาพ (ราว ค.ศ. 1003/1004 – ค.ศ. 1066)  ภายใต้กฎหมายจารีตประเพณีของอังกฤษกรุสมบัติหมายถึงทองหรือเงินในรูปแบบต่างๆ ไม่ว่าจะเป็นเหรียญ, จาน หรือเครื่องช้อนส้อม หรือแท่งเงิน หรือแท่งทอง ที่ถูกซ่อนและมาพบในภายหลัง และไม่อาจที่จะพิสูจน์ได้ว่าผู้ใดเป็นเจ้าของ ถ้าต่อมาพบผู้เป็นเจ้าของ กรุสมบัติก็จะตกไปเป็นของเจ้าของ หรือผู้สืบเชื้อสายมาจากเจ้าของเดิม การที่จะถือว่าเป็นกรุสมบัติ สิ่งของในกรุต้องมีจำนวนพอสมควร ที่ประกอบด้วยทองหรือเงินจำนวนกึ่งหนึ่ง
กรุสมบัติต้องเป็นสิ่งที่ซ่อนโดยมีวัตถุประสงค์ “animus revocandi” ที่หมายความว่าตั้งใจที่จะให้มาขุดคืนต่อมา ถ้าสิ่งของเพียงแต่หายหรือถูกทิ้งขว้างเช่นสิ่งของที่พบเกลื่อนกลาดบนพื้นดิน หรือ ในทะเล สิ่งของเหล่านั้นก็จะเป็นของบุคคลแรกที่พบ หรือของเจ้าของที่ดินตามสมบัติที่สูญหาย, คลาดเคลื่อน และ ทิ้งขว้าง (Lost, mislaid, and abandoned property) ซึ่งเป็นพื้นฐานทางกฎหมายที่เกี่ยวกับการพบสิ่งของ ฉะนั้นสิ่งของที่พบในปี ค.ศ. 1939 ที่ซัททันฮูจึงไม่ถือว่าเป็นกรุสมบัติ เพราะสมบัติที่พบเป็นส่วนหนึ่งของการฝังศพในเรือ ซึ่งผู้ที่ทำการฝังไม่มีวัตถุประสงค์ที่มาขุดคืนต่อมา สถาบันพระมหากษัตริย์แห่งเครือจักรภพมีพระราชอภิสิทธิ์ในกรุสมบัติที่พบ และถ้าสถานการณ์เกี่ยวกับการพบสมบัติเป็นสิ่งที่สรุปได้ว่าเป็นที่ถูกซ่อน สมบัตินั้นก็จะตกไปเป็นของสถาบันพระมหากษัตริย์ นอกจากจะมีผู้สามารถแสดงโฉนดหลักฐาน สถาบันพระมหากษัตริย์สามารถมอบสิทธิของกรุให้แก่ผู้ใดก็ได้ในรูปของอภิสิทธิ์โดยทุนสนับสนุนของรัฐบาล (government-granted monopoly)
ผู้พบกรุหรือผู้รู้เบาะแสเกี่ยวกับกรุมีหน้าที่ที่จะต้องรายงานการพบสิ่งที่อาจจะเป็นกรุสมบัติต่อเจ้าหน้าที่ชันสูตรของตำบล การปิดบังการพบกรุถือว่ามีความผิดทางอาญา ที่อาจจะได้รับการถูกลงโทษโดยการปรับหรือจำคุก เจ้าหน้าที่ชันสูตรมีหน้าที่จัดการไต่สวนโดยเจ้าหน้าที่เพื่อระบุว่าผู้ใดคือผู้พบ หรือ ผู้ใดที่สงสัยว่าเป็นผู้พบ ถ้าปรากฏว่ามีการปิดบัง คณะผู้ไต่สวนก็สามารถทำการสืบสวนว่าสมบัติที่พบถูกซ่อนเร้นจากเจ้าของโดยชอบธรรมอย่างใด แต่ผลของการไต่สวนก็มักจะไม่เป็นที่สรุปได้ เพราะเจ้าหน้าที่ผู้ไต่สวนมักจะไม่มีอำนาจในการสืบถามเกี่ยวกับโฉนดของสมบัติระหว่างสถาบันพระมหากษัตริย์และผู้อ้างผู้อื่น ถ้าผู้ใดต้องการที่จะเสนอโฉนดต่อพระคลังผู้นั้นก็จะต้องดำเนินเรื่องเป็นกรณีทางศาลต่างหาก
เมื่อต้นคริสต์ศตวรรษที่ 20 รัฐมนตรีกระทรวงการคลังแห่งสหราชอาณาจักรมีหน้าที่เงินทดแทนให้แก่ผู้พบที่รายงานการพบอย่างรวดเร็วและส่งสมบัติต่อไปยังองค์การที่เหมาะสม เพื่อทำการวิเคราะห์ถึงคุณค่าทางโบราณคดีของสิ่งของดังกล่าว ที่ได้ทำการเก็บรักษาไว้สำหรับสถาบันแห่งชาติหรืออื่นๆ เช่นพิพิธภัณฑ์ สิ่งของที่มิได้ทำการเก็บรักษาเอาไว้ก็จะคืนให้แก่ผู้พบ
ประวัติ > กฎหมายจารีตประเพณีของสกอตแลนด์

ภายใต้กฎหมายจารีตประเพณีของกฎหมายสกอตแลนด์ บทที่เกี่ยวกับกรุสมบัติของสกอตแลนด์ยังคงถือว่าเป็นกรณีพิเศษในหัวข้อของกฎหมายทั่วไปในมาตราที่เกี่ยวกับ “ทรัพย์ปลอดพันธะ” (bona vacantia) ซึ่งหมายถึงสิ่งของที่สูญหาย, หลงลืม หรือ ทิ้งขว้าง ซึ่งเป็นกฎหมายที่ระบุว่า “quod nullius esfit domini regis” คือไม่เป็นของผู้ใดที่กลายเป็นทรัพย์สินส่วนพระมหากษัตริย์ สถาบันกษัตริย์แห่งสกอตแลนด์มีอภิสิทธิ์ในกรุสมบัติ เพราะถือว่ากรุสมบัติคือ “regalia minora” หรือ “สมบัติย่อยของพระมหากษัตริย์” ซึ่งหมายถึงสิทธิในเรื่องทรัพย์สมบัติที่สถาบันพระมหากษัตริย์กษัตริย์มีสิทธิที่จะทำเช่นใดก็ได้กับสมบัติดังกล่าวที่รวมทั้งการมอบให้แก่ผู้อื่นด้วย
ประวัติ > กฎหมายสหรัฐอเมริกา

รัฐหลายรัฐในสหรัฐอเมริกาอนุมัติการใช้กฎหมายจารีตประเพณีของอังกฤษเป็นระบบกฎหมายของรัฐ ตัวอย่างเช่นในปี ค.ศ. 1863 สภานิติบัญญัติแห่งไอดาโฮอนุมัติกฎหมายที่ทำให้ “กฎหมายจารีตประเพณีของอังกฤษ...เป็นกฎของการตัดสินโดยศาลทุกศาล” ของรัฐ แต่พื้นฐานของกฎหมายจารีตประเพณีของอังกฤษในข้อที่เกี่ยวกับกรุสมบัติไม่มีผลในสหรัฐอเมริกา ในกรณีนี้ศาลใช้กฎที่เกี่ยวกับการพบสิ่งของที่สูญหายหรือไม่มีเจ้าของแทนที่
กฎที่เกี่ยวกับกรุสมบัติได้รับการพิจารณากันอย่างจริงจังเป็นครั้งแรกโดยศาลฎีกาแห่งรัฐออริกอนในปี ค.ศ. 1904 ในกรณีที่เกี่ยวกับเด็กชายผู้พบเหรียญทองที่มีมูลค่าหลายพันดอลลาร์สหรัฐที่ซ่อนไว้ในกล่องโลหะขณะที่ทำความสะอาดเล้าไก่ ศาลเข้าใจผิดว่ากฎที่ใช้ในการตัดสินเป็นกฎเดียวกันกับกฎที่ใช้ก่อนหน้านั้นในการระบุความเป็นเจ้าของแก่ผู้พบสิ่งของที่สูญหายและหาเจ้าของไม่ได้ การที่ศาลตัดสินว่าสิ่งที่พบเป็นของเด็กผู้พบก็เท่ากับเป็นนัยยะว่าผู้พบมีสิทธิในสิ่งของที่ถูกฝังเอาไว้ และละเลยสิทธิของผู้เป็นเจ้าของที่ดินที่พบสมบัติ
ในปีต่อๆ มานโยบายทางกฎหมายก็ยิ่งเพิ่มความคลุมเคลือจากกรณีของอังกฤษและอเมริกันที่เกิดขึ้นที่ตัดสินว่าผู้เป็นเจ้าของที่ดินมีสิทธิในสมบัติมีค่าที่พบในที่ดินศาลฎีกาแห่งรัฐเมนทำการพิจารณากรณีที่เกิดขึ้นในปี ค.ศ. 1908 ใหม่ซึ่งเป็นกรณีที่เกี่ยวข้องกับลูกจ้างชายสามคนขุดพบเหรียญขณะที่ขุดดินในที่ดินที่เป็นของนายจ้าง ศาลตัดสินตามแนวของคดีที่เกิดขึ้นในปี ค.ศ. 1904 ในไอดาโฮ และตัดสินว่าสมบัติที่ขุดพบเป็นของผู้พบ ในช่วง 30 ปีต่อมาศาลในรัฐต่างๆ ที่รวมทั้ง จอร์เจีย, อินดีแอนา, ไอโอวา, โอไฮโอ และ วิสคอนซิน ต่างก็ใช้กฎที่ดัดแปลงเกี่ยวกับ “treasure trove” ที่ครั้งล่าสุดเกิดขึ้นในปี ค.ศ. 1948 แต่ตั้งแต่นั้นมาแนวการตัดสินคดีดังกล่าวก็หมดความนิยมลง หนังสือตำราทางกฎหมายสมัยใหม่ถือว่าเป็น “การตัดสินที่เป็นการยอมรับ ถ้าไม่ควบคุม” แต่ก็มีผู้ออกความเห็นว่าเป็น “การตัดสินของกลุ่มน้อยที่มีที่มาอันเคลือบแคลง ที่ใช้กันอย่างเข้าใจผิด และไม่ถูกต้องในรัฐต่างๆ ระหว่างปี ค.ศ. 1904 จนถึงปี ค.ศ. 1948”
ดูเพิ่ม

Geocaching
Gold coin
Hoard
Lost, mislaid, and abandoned property
Silver coin
Treasure Valuation Committee